# Az Európai Unió L 216/2014

| | ISSN 1977-0731 |
| --- | --- |
| Az Európai Unió
  Hivatalos Lapja | L 216 |
| | |
| Magyar nyelvű kiadás | Jogszabályok | 57. évfolyam2014. július 22. |

ISSN 1977-0731

Az Európai Unió

Hivatalos Lapja

L 216

Magyar nyelvű kiadás

Jogszabályok

57. évfolyam2014. július 22.

---

| Tartalom | | II   Nem jogalkotási aktusok | Oldal |
| --- | --- | --- | --- |
| | | HATÁROZATOK |
| | | 2014/481/EU |
| | * | A Tanács határozata (2014. július 14.) az egyrészről a CARIFORUM-államok, másrészről az Európai Közösség és tagállamai közötti gazdasági partnerségi megállapodás által előírt CARIFORUM–EU Tanácsadó Bizottságban való részvétellel kapcsolatosan az Európai Unió nevében képviselendő álláspontról | 1 |

Tartalom

II   Nem jogalkotási aktusok

Oldal

HATÁROZATOK

2014/481/EU

*

A Tanács határozata (2014. július 14.) az egyrészről a CARIFORUM-államok, másrészről az Európai Közösség és tagállamai közötti gazdasági partnerségi megállapodás által előírt CARIFORUM–EU Tanácsadó Bizottságban való részvétellel kapcsolatosan az Európai Unió nevében képviselendő álláspontról

1

| HU | Azok a jogi aktusok, amelyek címe normál szedéssel jelenik meg, a mezőgazdasági ügyek napi intézésére vonatkoznak, és rendszerint csak korlátozott ideig maradnak hatályban.
  Valamennyi más jogszabály címét vastagon szedik, és előtte csillag szerepel. |
| --- | --- |

HU

Azok a jogi aktusok, amelyek címe normál szedéssel jelenik meg, a mezőgazdasági ügyek napi intézésére vonatkoznak, és rendszerint csak korlátozott ideig maradnak hatályban.

Valamennyi más jogszabály címét vastagon szedik, és előtte csillag szerepel.

---

II Nem jogalkotási aktusok

HATÁROZATOK

| 22.7.2014 | HU | Az Európai Unió Hivatalos Lapja | L 216/1 |
| --- | --- | --- | --- |

22.7.2014

HU

Az Európai Unió Hivatalos Lapja

L 216/1

---

A TANÁCS HATÁROZATA

(2014. július 14.)

az egyrészről a CARIFORUM-államok, másrészről az Európai Közösség és tagállamai közötti gazdasági partnerségi megállapodás által előírt CARIFORUM–EU Tanácsadó Bizottságban való részvétellel kapcsolatosan az Európai Unió nevében képviselendő álláspontról

(2014/481/EU)

AZ EURÓPAI UNIÓ TANÁCSA,

tekintettel az Európai Unió működéséről szóló szerződésre és különösen annak 207. cikkére, összefüggésben 218. cikke (9) bekezdésével,

tekintettel az Európai Bizottság javaslatára,

mivel:

| (1) | Az egyrészről a CARIFORUM-államok, másrészről az Európai Közösség és tagállamai közötti gazdasági partnerségi megállapodást (1) (a továbbiakban: a megállapodás) 2008. október 15-én írták alá, és 2008. december 29-től ideiglenesen alkalmazzák. |
| --- | --- |

(1)

Az egyrészről a CARIFORUM-államok, másrészről az Európai Közösség és tagállamai közötti gazdasági partnerségi megállapodást (1) (a továbbiakban: a megállapodás) 2008. október 15-én írták alá, és 2008. december 29-től ideiglenesen alkalmazzák.

| (2) | Valamennyi érdekelt fél széles körű képviseletének biztosítása érdekében a megállapodás 232. cikkének (2) bekezdése előírja a Közös Tanács részére, hogy döntést hozzon a CARIFORUM–EU Tanácsadó Bizottságban betöltendő civil társadalmi részvételről. |
| --- | --- |

(2)

Valamennyi érdekelt fél széles körű képviseletének biztosítása érdekében a megállapodás 232. cikkének (2) bekezdése előírja a Közös Tanács részére, hogy döntést hozzon a CARIFORUM–EU Tanácsadó Bizottságban betöltendő civil társadalmi részvételről.

| (3) | Fontos létrehozni a megállapodás által előírt intézményeket, különösen a CARIFORUM–EU Tanácsadó Bizottságot, amelyet a párbeszéd, az együttműködés és az ellenőrzés ösztönzésében a megállapodás szerint betöltött szerepe ellenére még nem hívtak össze. |
| --- | --- |

(3)

Fontos létrehozni a megállapodás által előírt intézményeket, különösen a CARIFORUM–EU Tanácsadó Bizottságot, amelyet a párbeszéd, az együttműködés és az ellenőrzés ösztönzésében a megállapodás szerint betöltött szerepe ellenére még nem hívtak össze.

| (4) | Az Európai Gazdasági és Szociális Bizottság kifejezte azon szándékát, hogy a CARIFORUM–EU Tanácsadó Bizottság európai képviselői kiválasztásának megszervezése és az említett Bizottság titkársági feladatainak a felállítását követő kezdeti időszakban való ellátása révén támogatja a CARIFORUM–EU Tanácsadó Bizottságot, |
| --- | --- |

(4)

Az Európai Gazdasági és Szociális Bizottság kifejezte azon szándékát, hogy a CARIFORUM–EU Tanácsadó Bizottság európai képviselői kiválasztásának megszervezése és az említett Bizottság titkársági feladatainak a felállítását követő kezdeti időszakban való ellátása révén támogatja a CARIFORUM–EU Tanácsadó Bizottságot,

ELFOGADTA EZT A HATÁROZATOT:

1. cikk

Az egyrészről a CARIFORUM-államok, másrészről az Európai Közösség és tagállamai közötti gazdasági partnerségi megállapodás által előírt CARIFORUM–EU Közös Tanács Tanácsadó Bizottságáról szóló határozatának elfogadásával kapcsolatosan az Unió nevében elfogadandó álláspont a Közös Tanács e határozathoz mellékelt határozattervezetén alapul.

2. cikk

Ez a határozat az elfogadásának napján lép hatályba.

Kelt Brüsszelben, 2014. július 14-én.

a Tanács részéről

az elnök

M. MARTINA

---

(1)  HL L 289., 2008.10.30., 3. o.

1

---

TERVEZET

Az egyrészről a CARIFORUM-államok, másrészről az Európai Közösség és tagállamai közötti gazdasági partnerségi megállapodás által létrehozott

CARIFORUM–EU KÖZÖS TANÁCS .../2014 HATÁROZATA

(...)

a CARIFORUM–EU Tanácsadó Bizottságban való részvételről

A KÖZÖS CARIFORUM–EU TANÁCS,

Tekintettel az egyrészről a CARIFORUM-államok, másrészről az Európai Közösség és tagállamai között létrejött gazdasági partnerségi megállapodásra (a továbbiakban: a megállapodás) és különösen annak 232. cikke (2) bekezdésére,

Mivel a megállapodás 1. cikke szerint meghatározott célkitűzések és a megállapodás 5. cikkében előírt ellenőrzés iránti elkötelezettség fényében indokolt meghatározni a CARIFORUM–EU Tanácsadó Bizottságban való részvételt,

ELFOGADTA EZT A HATÁROZATOT:

1. cikk

(1)   A CARIFORUM–EU Tanácsadó Bizottság (a továbbiakban: a bizottság) civil társadalmi szervezetek negyven (40) állandó képviselőjéből áll az alábbiak szerint:

| a) | huszonöt (25) a CARIFORUM-államokban található szervezetek képviseletében; valamint |
| --- | --- |

a)

huszonöt (25) a CARIFORUM-államokban található szervezetek képviseletében; valamint

| b) | tizenöt (15) az Európai Unióban található szervezetek képviseletében. |
| --- | --- |

b)

tizenöt (15) az Európai Unióban található szervezetek képviseletében.

(2)   A fent említett képviselői csoportokban egyenlő arányban kell képviselni:

| a) | a munkaadói szervezeteket; |
| --- | --- |

a)

a munkaadói szervezeteket;

| b) | a szakszervezeteket; |
| --- | --- |

b)

a szakszervezeteket;

| c) | egyéb gazdasági, társadalmi és nem kormányzati szervezeteket, ideértve a fejlesztési és környezetvédelmi szervezeteket is; valamint |
| --- | --- |

c)

egyéb gazdasági, társadalmi és nem kormányzati szervezeteket, ideértve a fejlesztési és környezetvédelmi szervezeteket is; valamint

| d) | a tudományos élet képviselőit. |
| --- | --- |

d)

a tudományos élet képviselőit.

(3)   Az állandó képviselők két évig töltik be tisztségüket. Az állandó tagok összetételének biztosítania kell a megfelelő szakértelmet és a széles körű földrajzi és ágazati képviseletet.

(4)   E határozat alkalmazásában a „civil társadalmi szervezetek” a tudományos élet képviselőin kívül magukban foglalnak olyan intézményeket, szövetségeket, alapítványokat, érdekképviseleti csoportokat és egyéb, nem kormányzati szerveket, amelyek nem profitorientáltak és tanácsadással vagy szakmai információkkal tudnak hozzájárulni a megállapodás hatálya alá tartozó ügyekhez.

(5)   Egy szervezet akkor tekintendő egy CARIFORUM-állam vagy az Európai Unió területén található szervezetnek, ha annak hivatalos székhelye, központi igazgatása és ellenőrzése egy CARIFORUM-állam vagy adott esetben az Európai Unió területén helyezkedik el.

2. cikk

(1)   A Közös CARIFORUM–EU Tanács állítja össze a bizottságot, amelynek tagjai az Európai Unió és a CARIFORUM-államok által az 1. cikknek megfelelően kiválasztott civil társadalmi szervezetek képviselőiből kerülnek ki.

(2)   A Közös CARIFORUM–EU Tanács szükség esetén módosíthatja is a tagok jegyzékét.

(3)   A bizottság tagságában bekövetkező megüresedés nem érvényteleníti a bizottság összetételét vagy veszélyezteti a fennmaradó tagok cselekvéshez való jogát.

(4)   Az Európai Unió által kiválasztott tagok többsége és a CARIFORUM-államok által kiválasztott tagok többsége alkotja a bizottság határozatképességéhez szükséges létszámot.

3. cikk

Az állandó képviselők pénzügyi támogatásban részesülhetnek a bizottságon belüli feladataik elvégzéséhez.

4. cikk

A megállapodás 232. cikkének (1) bekezdése szerinti követelményeket teljesítő bármely szervezet megfigyelőként részt vehet a bizottság ülésein.

5. cikk

A bizottság titkársági feladatait a 2014. december 31-ig tartó kezdeti időszakban az Európai Gazdasági és Szociális Bizottság látja el. Ezt követően a CARIFORUM-államok által kiválasztott szervezet vagy szerv, majd azt követően az Európai Unió által kiválasztott szervezet vagy szerv 12 hónapig felváltva látja el a bizottság titkársági feladatait.

6. cikk

Ez a határozat [...]-án/-én lép hatályba.

Kelt ...,

a CARIFORUM–EU Közös Tanács részéről

---